वित्त वर्ष 2017-18 के दौरान प्रत्यक्ष कर से कमाई का बजटीय अनुमान 9.8 लाख करोड़ रुपये और संशोधित अनुमान 10.05 लाख करोड़ रुपये था. शुरुआती आंकडे बताते हैं कि कमाई 9.95 लाख करोड़ रुपये रही, यानी बजटीय अनुमान के काफी करीब. वित्त सचिव हसमुख अढ़िया का कहना है कि चूंकि अभी भी आखिरी दो दिनो के दौरान जमा करायी गयी रकम के पूरे आंकड़े नहीं आए हैं, ऐसे में उम्मीद है कि प्रत्यक्ष कर से कुल कमाई 10 लाख करोड़ रुपये से ज्यादा हो जाएगी जो अपने आप में एक रिकॉर्ड होगा.